CELEX: 61963CJ0087
Language: da
Date: 1964-07-07
Title: Domstolens Dom (Første Afdeling) af 7. juli 1964. # Jacqueline Georges mod Kommissionen for Det Europæiske Atomenergifællesskab. # Sag 87-63.

DOMSTOLENS DOM (FØRSTE AFDELING)
      AF 7. JULI 1964
      
         Jacqueline Georges
      
      
         mod Kommissionen for Det europæiske Atomenergifælleskab
      
      Sag 87/63
      Processprog: Fransk
      
      Angående:
      
               a)
            
            
               Principalt: Ændring af beslutningerne om ikke at ansætte sagsøgeren varigt og om afskedigelse, der blev meddelt ved skrivelse af 3. 7. 1963 fra sagsøgte til sagsøgeren, påstand om efterbetaling af den løn, der skyldes som følge af genansættelsen, og om erstatning for ikke-økonomisk tab.
            
         
               b)
            
            
               Subsidiært: At det bestemmes, at der skal indledes en ny integrationsprocedure for sagsøgerens vedkommende, at løn og andre dertil knyttede fordele efterbetales med virkning fra tjenestens ophør, samt at der betales erstatning for ikke-økonomisk tab.
            
         
               c)
            
            
               Mest subsidiært: Tilkendelse af erstatning for ikke-økonomisk samt økonomisk tab, og at sagsøgte dømmes til at betale FB 60000 i stedet for en forlænget opsigelsesfrist, hvortil kommer renter af alle de beløb, sagsøgte dømmes til at betale.
            
         Domskonklusion :
      Søgsmål nr. 87/63 forkastes, da det findes at savne fornødent grundlag.
      Generaladvokatens forslag til afgørelse:
      at sagsøgte frifindes.
      Sammendrag
      
               1.
            
            
               Tjenestemænd — varig ansættelse — integrationsudvalget — opgaver
               (Euratom-tjenestemandsvedtægten, artikel 102)
            
         
               2.
            
            
               Tjenestemænd — varig ansættelse — integrationsprocedure — ikke-disciplinær karakter — ansattes overtrædelse af regler for opførsel som bedømmelsesfaktor
               (Euratom-tjenestemandsvedtægten, artikel 102)
            
         
               3.
            
            
               Tjenestemænd — varig ansættelse — integrationsprocedure — møde mellem vedkommende ansatte og dennes overordnede ikke nødvendig
               (Euratom-tjenestemandsvedtægten, artikel 102)
            
         
               4.
            
            
               Tjenestemænd — varig ansættelse — referater fra integrationsudvalget — underretning forud for meddelelsen af beslutningen om varig ansættete ikke obligatorisk
               (Euratom-tjenestemandsvedtægten, artikel 102)
            
         
               5.
            
            
               Tjenestemænd — varig ansættelse — udtalelse fra integrationsudvalget — klage som skal gøres gældende ved søgsmål mod den beslutning fra ansættelsesmyndigheden, der bekræfter denne udtalelse
               (Euratom-tjenestemandsvedtægten, artiklerne 91 og 102)
            
         
               6.
            
            
               Tjenestemænd — varig ansættelse — de herom gældende bestemmelsers karakter af overgangsregler
               (Euratom-tjenestemandsvedtægten, artikel 102)
            
         
               1.
            
            
               Det i vedtægtens artikel 102 omhandlede integrationsudvalg har til opgave at vurdere de pågældendes almindelige opførsel med henblik på at fremkomme med en bedømmelse af deres egnethed til varigt at udøve de funktioner, der svarer til deres hierakiske indplacering.
            
         
               2.
            
            
               Integrationsproceduren har ikke karakter af en disciplinær handling. Det er dog rigtigt, at grove eller gentagne overtrædelser af reglerne for den opførsel, en forvaltningsmyndighed kan forvente af dens ansatte under tjenestens udøvelse, udgør et led i bedømmelsen, selv om disse overtrædelser ikke individuelt er blevet sanktioneret.
            
         
               3.
            
            
               Det kræves ikke som led i integrations-proceduren, at den pågældende ansatte mødes med sine overordnede.
            
         
               4.
            
            
               Administrationen kan ikke anses forpligtet til at oversende den pågældende referater fra integrationsudvalget, før den giver meddelelse om ansættelsesmyndighedens beslutninger.
            
         
               5.
            
            
               En klage fra en tjenestemand mod en ugunstig udtalelse fra integrationsudvalget kan kun gøres gældende på formålstjenlig måde ved et søgsmål mod den beslutning fra ansættelsesmyndigheden, hvorved denne er forpligtet til at bekræfte udtalelsen, og som udgør afslutningen på integrationsproceduren.
            
         
               6.
            
            
               Artikel 102 i tjenestemandsvedtægten er kun en overgangsbestemmelse og kræver derfor ikke nogen almindelig